Gurinerdeutsch

S **Gurijnärtitsch** isch dr hegschdalemanisch Dialäkt vù Gurin. Es ghèèrd doodrmid zem Siidwalsertiitsch.

## Foorschigsgschiichd
Gurin isch e Ùfnaameord vùm Schwyzer Schbroochatlas gsii. D Ùfnaam isch vùm Rudolf Hotzenköcherle im Mèèrz 1954 gmachd woore. Zue dr glyyche Zyd hed dr William Moulton Toonùfnaame z Gurin gmachd, wù derno ane 1971 vùm Rudolf Hotzenköcherle ùn em Rudolf Brunner verefendligd woore sin.

Dr Aristide Baragiola, en idalienische Lèèrer ùn Universideedsdozänt, hed ane 1891 e kumedierti Samlig vù Guriner Volgslieder uusegee.

E chùùrz Kapitel zùm Gurijnärtitsch hèd s au im Emil Balmer sym Buech iiber d Siidwalser.

D Emily Gerstner-Hirzel hed ab 1969 Saage, Määrli, Schwängg, Lieder, Bflanzenäme ùn anderi volchschùndligi Foorme gsamled, wù si in e baar Biecher verefendligd hed. Poschdùm isch 2014 no ne Dail vù irem Wèèrderbuech uusegee woore.

Dr Ängländer Charles V. J. Russ hed zwische 1978 ùn 1988 z Gurin Befroogige ùn Toonùfnaame gmachd. Ane 2002 hed er syyni Ùndersuechige as Buech veerefendligd, dervoor scho ne baar Artikel in Zydschrifde.

D Fluurnäme vù Gurin hed dr Niklaus Bigler im Juli 1977 gsamled, mid ere Noochùfnaam im Oktober 1981. Dr Paul Zinsli hed die Samlig derno ane 1984 in syym Buech „Südwalser Namengut“ verefendligd.

D Julia Haldemann hed in dr Nullerjoor vùm neie Joordöuserd an dr Uniwersideed Wien zwoo Aarbede iiber s Gurijnertitsch gschriibe.

Nid publizierd sin Ùndersuechige vùm Johann Jakob Dickenmann (ca. 1913) ùn vùm Hans Maria Sartori (ca. 1926–1934), wù aber boodi bim Schwyzerische Idiotikon archivierd sin ùn dèrd aagluegd chene wääre.

## Schryybwyys
In däm Artikel sin di gurijnärtitsche Dialektbyyschbel in Dieth-Schryybig gschriibe. Dooderbyy wird dr Buechschdaab    fir d Fortis [k] bruucht, fir d Affrikata [kx] wird  gschriibe.

## Bsùnderhaide us dr Ludig
***Voli Vokal**
:Im Gurijnärtitsch sin wie in andere Walserdialäkt di vole Vokal in ùùbetoonde Silbe nid abgschwèchd woore. 
:*littä* (dt. läuten), *badu* (dt. baden), *Bètti* (dt. Betten)

***Entrùndig**
:Wie im Wallisertitsch sin ü, ö, üü, öö, üe ùn öü entrùnded.
:*Chebil* (dt. Kübel), *Biilu* (dt. Beule), *dèrrä* (dt. dörren), *Eechi* (dt. Onkel), *Leiffär* (dt. Läufer), *friä* (dt. früh)

***Palatalisierig**
:Wie im Wallisertitsch sin mhd. û, uo, ou palatalisierd.
:*Hüiss* (dt. Haus), *löiffä* (dt. laufen), *Blüät* (dt. Blut), *töpfä* (dt. taufen)

***2./3. Sg. vù mhd. stân, gân**
:Wie im Wallisertitsch erschyyne di 2./3. Sg. vù mhd. stân, gân mid Diphthong.
:*düw geischt* (dt. du gehst), *är geit* (dt. er geht), *düw schteischt* (dt. du stehst), *är schteit* (dt. er steht),

***altalem. iu**
:Wie im Wallisertitsch erschyynd altalem. iu in e Dail Wèèrder as Diphthong.
:*teif* (dt. tief), *Fleigu* (dt. Fliege)

***mhd. î, iu, û**
:Mhd. î ùn iu û sin wie in alene hegschdalemanische Dialäkt au im Uuslud ùn im Hiatus as Monophthong erhalde.
:*drii* (dt. drei), *frii* (dt. frei), *schniiä* (dt. schneien), *schpiwwä* (dt. speien), *niw* (dt. neu), *niwe* (dt. neue)

:Mhd. û isch as Monophthong erhalde, wän s gchiirzd wooren isch, sùnschd isch diphthongierd zue üi.
:*büwwä* (dt. bauen), *Süww* (dt. Schwein)
:*Hüiss* (dt. Haus), *Trüibu* (dt. Traube), *Hüiffä* (dt. Haufen

***mhd. æ**
:Mhd. æ erschyynd as ää. Doodermid ghèèrd s Gurijnärtitsch zue dr eschtlige Siidwalser Dialäkt
:*schwäär* (dt. schwer), *Chääsch* (dt. Käse), *Määntak* (dt. Montag)

***Vokaldeenig**
:Im Geegesaz zue dr weschdlige Siidwalser Dialekt sin Vokal in ere ùfige Silb chùùrz bliibe. Au d Aisilberdeenig isch wie z Saley ùn z Pomatt nid yydräde.
:*Grabe* (dt. Graben), *Grab* (dt. Grab), *Greber* (dt. Gräber)
:weschdli: *Graabe*, *Graab*, *Greeber*

***german. s > sch**
:Wie in andere Walserdialäkt isch s germanisch s in vyyle Wèèrder palatalisierd zue sch
:*iäsch* (dt. uns), *schech* (dt. sich), *schii* (dt. sie), *schin* (dt. sein), *diischä* (dt. dieser), *beeschi* (dt. böse), *säkschi* (dt. sechs), *Chääsch* (dt. Käse), *Eeschil* (dt. Esel), *Feksch* (dt. Füchse), *Gèmschi* (dt. Gemse), *Hiischär* (dt. Häuser), *Liisch* (dt. Läuse), *Määsch* (dt. Messe), *Miisch* (dt. Mäuse)

***mhd. nk**
:Mhd. –nk erschyynd wie in andere walserische Dialäkt as -ch.
:*triächä* (dt. trinken), *Baach* (Bank), *Aachä* (dt. Butter)

***mhd. -rn**
:Wie in andre hegschdalemanische Dialäkt erschyynd mhd. –rn as –re.
: *gäärä* (dt. gern), *Hòòrä* (dt. Horn), *mòòrä* (dt. morgen)

***mhd. –rm**
:Wie in andre Walser Dialäkt erschyynd mhd. –rm mid Schbrosvokal
:*Dòòrum* (dt. Darm)

***mhd. -hs**
:Wie im Wallisertitsch erschyynd mhd. –hs as –ks, nid wie in vyyle Schwyzer Dialäkt as –chs:
:*Fuks* (dt. Fuchs), *säkschi* (dt. sechs), *Akslä* (dt. Achseln)

***Germ. ff > pf**
:In e Dail Wèèrder erschyynd germ. ff as Affrikata pf.
:*ripf* (dt. reif), *riäpfä* (dt. rufen), *töpfe* (dt. taufen)

## Substantiv
### Bildig vùm Plural
;Maskulina
# **Pl. = Sg.**: *Hüifä, Hüifä* (dt. Haufen), *Ofä, Ofä* (dt. Ofen), *Düimä, Düimä* (dt. Daumen)
# **-ä**: *Briäf, Briäfä* (dt. Brief), *Schtein, Schteinä* (dt. Stein), *Walt, Waltä* (dt. Wald)
# **Ùmlud**: *Füäs, Fiäs* (dt. Fuss), *Gascht, Gèscht* (dt. Gast), *Chopf, Chepf* (dt. Kopf)
# **-änä**: *Attu, Attänä* (dt. Vater), *Ènnu, Ènnänä* (dt. Grossvater), *Eechi, Eechänä* (dt. Onkel)
# **Sg. –u, Pl. –ä**: *Hasu, Hasä* (dt. Hase), *Hanu, Hanä* (dt. Hahn)

;Feminina
# **-ä**: *Schüäl, Schüälä* (dt. Schule), *Kwonheit, Kwonheitä* (dt. Gewohnheit), *Schwèschtär, Schwèschtärä* (dt. Schwester)
# **Ùmlud**: *Han, Hän* (dt. Hand), *Chüä, Chiä* (dt. Kuh), *Schtat, Schtèt* (dt. Stadt)
# **Sg. –u, Pl. –ä**: *Blattu, Blattä* (dt. Platte), *Hosu, Hosä* (dt. Strumpf)
# **-änä**: *Siächi, Siächänä* (dt. Krankheit), *Anä, Anänä* (dt. Grossmutter), *Müätär, Müätärnä* (dt. Mutter)

;Neutra
# **Pl. = Sg.**: *Bein, Bein* (dt. Bein), *Horä, Horä* (dt. Horn), *Chen, Chen* (dt. Kind)
# **-i**: *Bètt, Bètti* (dt. Bett), *Fèscht, Fèschti* (dt. Fest), *Jaar, Jaari* (dt. Jahr)
# **-är (+ Ùmlud)**: *Wip, Wiibär* (dt. Frau), *Blètt, Blèttär* (dt. Blatt), *Büäch, Biächär* (dt. Buch), *Tach, Tèchär* (dt. Dach)

### Genitiv
Dr Genitiv chùnd no in ainzelne Forme vor:
* *ds Chenns Chappi* (dt. das Käppchen des Kindes)
* *an allä Sitä där Chilchu* (dt. an allen Seiten der Kirche)
* *dsch Attä Tschoopä* (dt. Vaters Rock)
* *ds Hansch Chiä* (dt. die Kühe des Hans)
* *ds Chatzisch Tällärli* (dt. das Tellerchen des Kätzchens)

* *dsch Morgändsch* (dt. am Morgen)
* *dsch Aabändsch* (dt. am Abend)
* *tagsch* (dt. am Tag)
* *nachtsch* (dt. nachts)

### Adjektiv
Wie in vyyle hooch- ùn hegschdalemanische Dialäkt wääre Adjektiv au prädikativ deklinierd.
:*Der Wolf hät gmeint, der Fuks siigi rotä va Blüät.* (dt. Der Wolf meinte, der Fuchs sei rot vom Blut.)
:*Wiä düä der Urännu afa aaltä chu ischt.* (dt. Wie der Urgrossvater langsam alt wurde.)
:*Dass d Chriädschi afaan rooti chu.* (dt. Dass die Kirschen allmählich rot werden.)

## Pronomina

## Verbkonjugation
### Konjugations-Chlase
Konjugation vù dr **schdaarge Verbe**

Bi dr **schwache Verbe** chaa mer drèi Chlase ùnderschaide.

### „Gerundium“ (Infinitiv II)
Andersch wi im Wallisertitsch gid s im Gurijnärtitsch nooch dr Infinitivpartikel *z* no ne bsùnderigi Form fir dr Infinitiv, wù uf s midelhoochdydsch Gerundium zruggood.
:*D Müatar escht darhendar ggsin z biazan* (dt. Die Mutter war am Nähen) – Inf. *biaza*

### Passiv
Wie in andere Siidwalser Dialät wird s **Vorgangspassiv** mid *chu* bilded.
:*Un tas Fèscht ischt gmachuts chu.* (dt. Und das Fest wurde gemacht.)
:*Ds Heww escht gotzs chu.* (Das Heu wurde verfüttert.)

### Modalverbe
**wessi* (dt. wissen)
:Präs. Ind.: *ech weis*, *düw weischt*, *är weis*, *wiär wessu*, *iär wessut*, *schi wessun*
:Part Perf.: *kwest*, Gerund.: *z wessin*
:Konj. Präs.: *ech wessi*, Konj. Prät.: *ech westi*

**cheni* (dt. können)
:Präs. Ind.: *ech cha*, *düw chanscht*, *är cha*, *wiär chunu*, *iär chunut*, *schi chunun*
:Part Perf.: *cheni*, Gerund.: *z chenin*
:Konj. Präs.: *ech cheni*, Konj. Prät.: *ech chèndi*

**megi* (dt. können, vermögen)
:Präs. Ind.: *ech mak*, *düw makscht*, *är mak*, *wiär mugu*, *iär mugut*, *schi mugun*
:Part Perf.: *megi*, Gerund.: *z megin*
:Konj. Präs.: *ech megi*, Konj. Prät.: *ech mèchti*

**tèrfi* (dt. dürfen)
:Präs. Ind.: *ech tarf*, *düw tarfscht*, *är tarf*, *wiär turfu*, *iär turfut*, *schi turfun*
:Part Perf.: *tèrfi*, Gerund.: *z tèrfin*
:Konj. Präs.: *ech terfi*, Konj. Prät.: *ech tèrfti*

**miässi* (dt. müssen)
:Präs. Ind.: *ech müäs*, *düw müäscht*, *är müäs*, *wiär müässu*, *iär müässut*, *schi müässun*
:Part Perf.: *miässi*, Gerund.: *z miässin*
:Konj. Präs.: *ech miässi*, Konj. Prät.: *ech miässti*

**wèllä* (dt. )
:Präs. Ind.: *ech wel*, *düw welt*, *är wel*, *wiär wèllä*, *iär wèllt*, *schi wèllän*
:Part Perf.: *wèllä*, Gerund.: *z wèllän*
:Konj. Präs.: *ech wèllä*, Konj. Prät.: *ech wèllti*

**seli* (dt. sollen)
:Präs. Ind.: *ech sol*, *düw solscht*, *är sol*, *wiär sulu*, *iär sulut*, *schi sulun*
:Part Perf.: *seli*, Gerund.: *z selin*
:Konj. Präs.: *ech seli*, Konj. Prät.: *ech sèlti*

### Hilfsverbe
**sin* (dt. sein)
:Präs. Ind.: *ech be*, *düw bescht*, *är escht*, *wiär siw*, *iär sit*, *schi sin*
:Part Perf.: *ksin*, Gerund.: *z siigin*
:Konj. Präs.: *ech siigi*, Konj. Prät.: *ech wèiti*

**ha* (dt. haben)
:Präs. Ind.: *ech ha*, *düw hèscht*, *är hèt*, *wiär hèw*, *iär het*, *schi hen*
:Part Perf.: *kha*, Gerund.: *z heigin*
:Konj. Präs.: *ech heigi*, Konj. Prät.: *ech hätti*

**tüä* (dt. tun)
:Präs. Ind.: *ech tüä*, *düw tüäscht*, *är tüät*, *wiär tiäw*, *iär tiät*, *schi tiän*
:Part Perf.: *taa*, Gerund.: *z tiän*
:Konj. Präs.: *ech tiäjä*, Konj. Prät.: *ech taati*

### Chùùrzverbe
**chu* (dt. kommen)
:Präs. Ind.: *ech chu*, *düw chunscht*, *är chun*, *wiär chomä*, *iär chomät*, *schi chomän*
:Part Perf.: *chu*, Gerund.: *z chomän*
:Konj. Präs.: *ech chomä*, Konj. Prät.: *ech chäämi/chäämti*

**faa* (dt. fangen)
:Präs. Ind.: *ech faa*, *düw faascht*, *är faat*, *wiär faaw*, *iär faat*, *schi faan*
:Part Perf.: *kfangä*, Gerund.: *z faan*
:Konj. Präs.: *ech fääjä*, Konj. Prät.: *ech fääti*

**gaa* (dt. gehen)
:Präs. Ind.: *ech gaa*, *düw geischt*, *är geit*, *wiär gääw*, *iär genggät*, *schi gään*
:Part Perf.: *känggä*, Gerund.: *z gään*
:Konj. Präs.: *ech gengä*, Konj. Prät.: *ech giänggi*

**gä* (dt. geben)
:Präs. Ind.: *ech gep*, *düw gescht*, *är get*, *wiär gääw*, *iär gät*, *schi gään*
:Part Perf.: *kä*, Gerund.: *z gäbän*
:Konj. Prät.: *ech gääbi/gääbti*

**gee* (dt. nehmen)
:Präs. Ind.: *ech gee*, *düw geescht*, *är geet*, *wiär geew*, *iär geet*, *schi geen*
:Part Perf.: *keet*, Gerund.: *z geen*
:Konj. Präs.: *ech geejä*, Konj. Prät.: *ech geeti*

**ksää* (dt. sehen)
:Präs. Ind.: *ech ksee*, *düw ksiäscht*, *är ksiät*, *wiär kseew*, *iär kseet*, *schi kseen*
:Part Perf.: *ksee*, Gerund.: *z kseen*
:Konj. Präs.: *ech kseejä*, Konj. Prät.: *ech kseeti*

**laa* (dt. lassen)
:Präs. Ind.: *ech laa*, *düw laascht*, *är laat*, *wiär lääw*, *iär läät*, *schi lään*
:Part Perf.: *klaa*, Gerund.: *z lään*
:Konj. Präs.: *ech lääjä*, Konj. Prät.: *ech laati*

**schlaa* (dt. schlagen)
:Präs. Ind.: *ech schlaa*, *düw schlaascht*, *är schlaat*, *wiär schlääw*, *iär schläät*, *schi schlään*
:Part Perf.: *kschlagä*, Gerund.: *z schlään*
:Konj. Präs.: *ech schlääjä*, Konj. Prät.: *ech schlääti*

**schtaa* (dt. stehen)
:Präs. Ind.: *ech schtaa*, *düw schteischt*, *är schteit*, *wiär schtääw*, *iär schtèndät*, *schi schtään*
:Part Perf.: *kschtandä*, Gerund.: *z schtään*
:Konj. Präs.: *ech schtèndä*, Konj. Prät.: *ech schtiändi*

## Woordbildig
Bim Diminitiv gid s wie in vyyle Walliser ùn Walser Dialäkt e baar Suffix:
***-tschi**: S Suffix -tschi chùnd noch Verschlùs- ùn Ryyblud vor (Büäbtschi, Doorftschi, Hüätschi, Huntschi, Knopftschi, Scheitschi).

***-dschi**: S Suffix -dschi chùnd noch m, ng ùn bedoonde Vokal vor (Bliämdschi, Böimdschi, Zungdschi, Seedschi).

***-li**: S Suffix -li chùnd noch n, r ùn ùùbedoonde Vokal vor (Mannli, Hiändli, Terli, Eimärli, Briädärli, Schwèschtärli, Chettäli, Ofäli).

***-ti**: S Suffix -ti chùnd noch l vor (Vegälti, Biälti, Schtiälti).

***-älti**: Betzälti, Schtekchälti

***-ulti**: Alpulti, Berchulti, Puntschulti

***-i**: Chatzi, Hasi, Schalli

## Woordschaz
;Wùchedääg
*Määntak*, *Ziischtak*, *Mettwuchu*, *Dunschtak*, *Frittak*, *Samschtak*, *Sunnuntak*

;Wèèrder, wù in in andere Bied sùnschd maischd uusgschdoorbe sin
* *Brüäch* (dt. Hose)
* *Antli* (dt. Wangen)

;Wèèrder, wù sich e aldi Bedydig ghalde hed
* *Hosu* (dt. Strumpf)

;Sùnschdigi bsùnderi Wèèrder
* *Griiflu* (dt. Preiselbeeren)
* *Gèrumsch* (dt. Vogelbeere)
* *[[Tagfalter|Poldärnu]]* (dt. Schmetterling)
* *Schtrafflu* (dt. Heuschrecke)
* *Hopschul* (dt. Frosch)

* *Fiirhüis* (dt. Küche)
* *Schnätzär* (dt. Küfer)

* *Eewlèkchä* (dt. Sommersprossen)
* *Eschluhüäschtä* (dt. Keuchhusten)
* *Räbiätschi* (dt. Gerstenkorn am Auge)
* *Tschuki* (dt. Schluckauf)

* *Langgsi* (dt. Frühling)
* *Brachut* (dt. Juni)
* *Hèwwut* (dt. Juli)

## Yyflis us em Romanisch
Im Gurijnärtitsch gid s vyyl Främd- ùn Läänwèèrder us em Italienisch, em Lombardisch ùn em Piemontesisch.
* *almaang* (dt. wenigstens) 
**im Maggiadaal:**
* *Me<sup>i</sup>tåll* Maggiatal
* *Frèdscha*  (noch em SDS: *Freedscha* ) Aurigeno
* *Åva*  (noch em SDS: *Ååfä* ) Avegno
* *Binjåschgg*  Bignasco
* *Ggamanü<sup>i</sup>n, Ggaminü<sup>i</sup>n* Camanoglio
* *Ggååm*  Campo
* *Ggaweeran* Cavergno
* *Tscharantin*  (noch em SDS: *Tscherentin* ) Cerentino
* *Tschèbi*  (noch em SDS: *Tschebi* ) Cevio
* *Tschimalmot, Zimalmot*  (lut SDS-Material: *Simålmåt* ) Cimalmotto
* *Ggü<sup>i</sup>n* Coglio
* *zur Wålkchu*  (noch em SDS: *zur Wålchu* ) Collinasca
* *Dschümåå, Dschumåå* Giumaglio
* *Gurdeerv* Gordevio
* *Lenatsch*  (noch em SDS: *Linatsch* ) Linescio
* *Lèda*  Lodano
* *Mådschu*  Maggia
* *Nijvu* Niva
* *zur Blåttu* Pè di Piod
* *Ruvee* Riveo
* *Sumee* Someo

**im wytere Tessin:**
* *Tèssin* (Tessin)
* *Èrolz*  (noch em SDS: *Èruls* ) Airolo
* *Schgguno, Schggunu*  (noch em SDS: *Schgguunu* ) Ascona
* *Ballants*  (noch em SDS: ) Bellenz (Bellinzona)
* *Fe<sup>i</sup>t* Faido
* *Fiisch*  Fusio
* *Levanutåll* Livinental (Leventina)
* *Liggåårasch*  Locarno
* *Losung, Lusung*  Losone
* *Löwwasch*  Lugano
* *ufum Zåschgg* Madonna del Sasso
* *Manijsch* Minusio
* *Muråålt* Muralto
* *zur Schmettu*  Ponte Prolla
* *Faldeesch* Passübergang San Giacomo
* *Solding, Soldüng* Solduno

**in dr Dytschschwyz:**
* *Bara* Bern
* *Båsil* Basel
* *Neisalu*  Einsiedeln
* *Luzara* Luzern
* *Zerech, Zerich* Zürich

**im Usland:**
* *Waltschlånn* Italien
* *Tüöm, Tüam*  Domodossola
* *Meilån*  Mailand
* *Pumått* Pomatt (Valle Formazza)
* *Mèrigga* Amerika


## Schbroochbyyschbel
**As Arläpnis va ma zachajaariga Gurinar Metschi** *(Originalschryybwyys)*

Iar heit wella mu selan-ech appus schryba, su wel-a-mi darhendar tüa un lüaga ob i appus zaman bringa. Iar müassut nech net varwundru, i be no aba a Schüalgof. I well öw ghein Prys, di andru Gurinar senn alli gschektar widar ech, i well nech appus va mim churza Laba varzella, was miar salbar escht vorchu met ninza Manut un grad im Heilagatag, sagat annar. Iaschi hein Fleisch ubartaa un dr'Attu un d'Müatar senn z'Masch ganga un di andru Schwestarli un Briadarli öw, ech un der drymaanig Sisto siw dahemna in d'Stubu gsin met dar Müamu. Wi-as düa bald escht einlafi gsin, düa escht d'Müama üisganga, im Fyrhüis ga d'Harpara ubartüa un darnaa hätsch dar Hafa met dar Briay abgstellt, ech be-ru üiss na ganga un ha gmeint as sygi as Stialti un ha-mi drüf gsetzt, darnaa hanami henna um süifar varbrunna, i be süifar aba an Blatru gsin. D'Müama hät mi düa naadernaa geät un hät mi in Stubu traga. D'Müatar escht grad va Masch chu, dia hät geät un hät mar Bömali drüfgleescht, ech hä pliarat un gweinut vor Schmarza. Darnaa hät mi d'Blandina gheert, dia escht düa der Müater mi chu halfa penda. Darnaa hein düa iaschi dem Doktar griapft, der escht düa iaschu chu Angst machu un hät gseit schi chena-mi nit racht gnära met Bömäli, mu miassi Vindex brüicha, das heigi süibar un gnasa gschwenn, abar min Müatar hät va demu nit wella wessi, schi hät gseit die liabu Altu hein Hüissmettul prüicht, ech wells nüw öw amaal purbiara met Bömäli un Lyniblazza, ech ha dä no eistar Zyt Vindex z'brüichan. Unna am Beindli han-i öw an grossi Blatru gha, da het-sch purbiart met Vindex wia-ru dar Doktar gseit hät abar denoguardi iar hättit miassi gsea was fer an Undarscheid as gsin escht vam Bömäli un Vindex, das escht an Undarscheid gsin wi Tag un Nacht, Met Bömäli ben-i e viarza Taga gnasni gsin dass dar Doktar un alli gstüinat hein. Waa d' Müatar hät Vindex prüicht han-i sägsch Wucha z'gnagan gha un min Müatar hät vell Waarch gha, waga schi hät-mi miassi strang süibari ha, dar liab Gott meg-aru alls vargälta un zum
Enn dach-i dam liaba Gott velmaal dass-i so güat be gnasa.
:(Gschriibe vù dr Maria Teresa Tomamichel fir dr Guriner Mundart-Wettbewerb ane 1944, zidierd bim Russ 2002, S. 192)

## Lueg au
* Guriner Bflanzenäme
* Guriner Pilznämme

## Literatur
* Sandro Bachmann, Elvira Glaser (Hrsg.): *Bosco Gurin – Das Walserdorf im Tessin und seine Sprache(n).* Hrsg. von der Schweizerischen Akademie der Geistes- und Sozialwissenschaften. SAGW, Köniz 2019 (Swiss Academies Reports Bd.&nbsp;4, Nr.&nbsp;4) (Digitalisat).
* Emil Balmer: *Die Walser im Piemont. Vom Leben und der Sprache der deutschen Ansiedler hinterm Monte Rosa.* Francke, Bern 1949, S.&nbsp;197–210.
* Aristide Baragiola: *Il canto popolare a Bosco o Gurin, colonia tedesca nel Cantone Ticino.* Presso Fulvio Giovanni, Cividale 1891.
* Karl Bohnenberger: *Die Mundart der Deutschen Walliser im Heimattal und in den Aussenorten.* Verlag Huber, Frauenfeld 1913 (Beiträge zur Schweizerdeutschen Grammatik 6).
* Bernard Comrie, Uli Frauenfelder: *The verbal complex in Gurinerdeutsch.* In: *Linguistics* 30 (1992), 1031–1064.
* Johann Jakob Dickenmann: [Lautlehre.] Manuskript, Bibliothek des Schweizerischen Idiotikons, Zürich (ca.&nbsp;1913).
* Elisabetta Fazzini, Costanza Cigni: *Vocabolario comparativo dei dialetti Walser in Italia*. Bd. 1–6. Edizioni dell’Orso, Alessandria 2004–2022 (Alemannica 1, 5, 6, 7, 9, 10).
* Jürg Fleischer: *Das (un)flektierte prädikative Adjektiv in der Mundart von Bosco-Gurin.* In: Hubert Klausmann (Hrsg.): *Raumstrukturen im Alemannischen. Beiträge zur 15.&nbsp;Arbeitstagung zur alemannischen Dialektologie Schloss Hofen, Lochau (Vorarlberg) vom 19.–21.9.2005.* Neugebauer, Graz/Feldkirch 2006 (Schriften der Vorarlberger Landesbibliothek 15), S.&nbsp;117–127.
* Emily Gerstner-Hirzel: *Aus der Volksüberlieferung von Bosco Gurin.* Krebs, Basel 1979 (Schriften der schweizerischen Gesellschaft für Volkskunde 63).
* Emily Gerstner-Hirzel: *Reime, Gebete, Lieder und Spiele aus Bosco Gurin.* Krebs, Basel 1986 (Schriften der schweizerischen Gesellschaft für Volkskunde 69).
* Emily Gerstner-Hirzel: *Guriner Wildpflanzenfibel.* Bündner Monatsblatt, Chur 1989.
* Emily Gerstner-Hirzel: *Aus der Mundart von Gurin. Wörterbuch der Substantive von Bosco Gurin. Voci del dialetto di Bosco Gurin. Vocabolario dei sostantivi di Bosco Gurin.* Hrsg. vom Museum Walserhaus. Armando Dadò Editore, Locarno 2014.
* Julia Haldemann: *Das Tessiner Walserdorf Bosco Gurin. Eine soziolinguistische Analyse der Sprachsituation.* Unveröffentlichte Semesterarbeit WS 2005/06 Universität Wien.
* Julia Haldemann: *Italienisches in der Walsermundart Bosco Gurins.* Diplomarbeit Universität Wien 2010. .
* Rudolf Hotzenköcherle: *Umlautphänomene am Südrand der Germania.* In: Fragen und Forschungen im Bereich und Umkreis der germanischen Philologie, Festgabe für Theodor Frings zum 70. Geburtstag. Berlin 1956 (Deutsche Akademie der Wissenschaften zu Berlin, Veröffentlichungen des Instituts für deutsche Sprache und Literatur), S.&nbsp;221–250. – Erneut in: Rudolf Hotzenköcherle: *Dialektstrukturen im Wandel. Gesammelte Aufsätze zur Dialektologie der deutschen Schweiz und der Walsergebiete Oberitaliens.* Hrsg. von Rudolf Schläpfer und Rudolf Trüb. Sauerländer, Frankfurt am Main / Salzburg 1986, S.&nbsp;195–224.
* Rudolf Hotzenköcherle: *Zur sprachgeographischen Stellung des Gurinerdeutschen.* In: *Jahresbericht der Gesellschaft zur Förderung des Walserhauses Gurin.* 1959, S.&nbsp;3–8. – Erneut in: Rudolf Hotzenköcherle: *Dialektstrukturen im Wandel. Gesammelte Aufsätze zur Dialektologie der deutschen Schweiz und der Walsergebiete Oberitaliens.* Hrsg. von Rudolf Schläpfer und Rudolf Trüb. Sauerländer, Frankfurt am Main / Salzburg 1986, S.&nbsp;225–229.
* Rudolf Hotzenköcherle: *Die südwalserisch-ernetbirgischen Mundarten im Spiegel ihrer Verbalformen.* In Maria Bindschedel, Rudolf Hotzenköcherle & Werner Kohlschmidt (Hrsg.), Festschrift für Paul Zinsli, 79–98. Francke, Bern 1971. – Erneut in: Rudolf Hotzenköcherle: *Dialektstrukturen im Wandel. Gesammelte Aufsätze zur Dialektologie der deutschen Schweiz und der Walsergebiete Oberitaliens.* Hrsg. von Rudolf Schläpfer und Rudolf Trüb. Sauerländer, Frankfurt am Main / Salzburg 1986, S.&nbsp;289–308.
* Hans Kreis: *Die Walser. Ein Stück Besiedlungsgeschichte der Zentralalpen.* Francke Verlag, Bern 1958.
* Charles V. J. Russ: *Die Mundart von Bosco Gurin. Eine synchronische und diachronische Untersuchung.* Franz Steiner Verlag, Stuttgart 2002 (ZDL Beihefte 120).
* Hans Maria Sartori: *Die Mundart von Bosco-Gurin.* Manuskript, Bibliothek des Schweizerischen Idiotikons, Zürich (ca.&nbsp;1926–1934) [Grammatik des Gurinerdeutschen: Lautlehre, Flexionslehre, Orts- und Personennamen, einige Wortfelder, Satzlehre].
* *Schweizer Dialekte in Text und Ton. Begleittexte zu den Sprechplatten des Phonogramm-Archivs der Universität Zürich. 1. Schweizerdeutsche Mundarten. Heft 5: Bosco Gurin, Kt. Tessin*. Bearbeitet von Rudolf Hotzenköcherle und Rudolf Brunner nach einem Tonband von William G. Moulton. Frauenfeld 1971.
* *700 anni Bosco Gurin. Piccole notizie raccolte da Adolfo Janner e collaboratori. 557 illutrazioni di cui 52 disegni originali di Hans Tomamichel.* Grassi, Bellinzona 1956. – Do drin: ooni Namme: *Gurinertytsch,* S.&nbsp;454–465; Jos. Melchior Janner: *Guriner Sprichwörter, Volksausdrücke, Kinderspiele, Schwänke für Kinder,* S.&nbsp;467–469.
* *[[Sprachatlas der deutschen Schweiz]] (SDS)*. Begr. von Heinrich Baumgartner und Rudolf Hotzenköcherle. In Zusammenarbeit mit Konrad Lobeck, Robert Schläpfer, Rudolf Trüb und unter Mitwirkung von Paul Zinsli herausgegeben von Rudolf Hotzenköcherle. 8 Bde, Einführungsband, Abschlussband. Francke, Bern/Tübingen 1962–2003. – D Originaalùfnaame vùm Sproochatlas cha mer syd 2018 online aaluege: sprachatlas.ch – Bosco Gurin.
* Chiara Tomamichel: *Periphrastisches und kausatives* tüa *im Walserdialekt von Bosco Gurin.* Masterarbeit Universität Zürich 2020.
* Tobias Tomamichel: *Bosco Gurin. Das Walserdorf im Tessin.* 4. Auflage. Hrsg. von Leonhard Tomamichel. Gesellschaft Walserhaus Gurin, Gurin 1998 (Tradition und Wandel 9).
* Paul Zinsli: *Walser Volkstum in der Schweiz, in Vorarlberg, Liechtenstein und Italien.* Verlag Huber, Frauenfeld 1968.
* Paul Zinsli: *Südwalser Namengut. Die deutschen Orts- und Flurnamen der ennetbirgischen Walsersiedlungen in Bosco-Gurin und im Piemont.* Verlag Stämpfli & Cie AG, Bern 1984.

## Weblink

* Walliser- und Sydwalserdytsch ùf dr Websyde vùm Schwyzerische Idiotikon, mit aim Byydraag us Gurin
* Mundartprobe 26. Höchstalemannisch ùf dr Websyde vùm Wolfgang Näser, Universität Marburg, Dialäktproobe vù Guriin un Makanaa (Text)
* Tooùfnaame vu dr *[http://staff-www.uni-marburg.de/~naeser/Ex1973.htm Exkursion Schweiz/Oberitalien (Schmitt/Pfister 17.–26.9.1973, Tondokumentation W. Näser)]:*
** Bosco-Gurin 1
** Bosco-Gurin 2
** Bosco-Gurin 3
** Bosco-Gurin 4: Jagustier
** Bosco-Gurin 5: Verfluocht Chrüt

## Fueßnoote